

ที่ มท ๐๘๑0.6/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

กันยายน 2561

เรื่อง การถ่ายทอดเทคโนโลยีระบบผลิตน้ำดื่มระดับชุมชน

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย ๑. สรุปผลการปฏิบัติราชการของคณะรัฐมนตรีในพื้นที่กลุ่มจังหวัดภาคตะวันออกเฉียงเหนือ

ตอนล่าง ๒ ในประเด็นที่เกี่ยวข้องกับกระทรวงมหาดไทย จำนวน ๑ ชุด

๒. แบบรายงานการขอรับการถ่ายทอดเทคโนโลยีฯ จำนวน ๑ แผ่น

ด้วยกรมส่งเสริมการปกครองท้องถิ่นได้รับแจ้งจากกระทรวงมหาดไทยว่า มติคณะรัฐมนตรีในคราวการประชุมปรึกษา เมื่อวันที่ ๒๔ กรกฎาคม ๒๕๖๑ รับทราบสรุปผลการปฏิบัติราชการของคณะรัฐมนตรีในพื้นที่กลุ่มจังหวัดภาคตะวันออกเฉียงเหนือตอนล่าง ๒ ตามที่สำนักงานคณะกรรมการพัฒนาการเศรษฐกิจและสังคมแห่งชาติเสนอ โดยมอบหมายให้หน่วยงานที่เกี่ยวข้องรับข้อสั่งการไปพิจารณาดำเนินการ ในการนี้ กระทรวงมหาดไทย ขอให้กรมส่งเสริมการปกครองท้องถิ่นพิจารณาดำเนินการตามข้อ ๕ ตรวจติดตามโครงการวิทย์สร้างอาชีพและยกระดับภูมิภาควิทยาลัยเทคนิคอำนาจเจริญ ตำบลโนนหนามแท่ง อำเภอเมืองอำนาจเจริญ จังหวัดอำนาจเจริญ ข้อสั่งการ (๔) ให้กรมวิทยาศาสตร์บริการ (วศ.) กระทรวงวิทยาศาสตร์และเทคโนโลยี ถ่ายทอดเทคโนโลยีระบบผลิตน้ำดื่มระดับชุมชนไปยังหน่วยงานสังกัดสำนักงานคณะกรรมการการอาชีวศึกษาทั่วประเทศ และองค์กรปกครองส่วนท้องถิ่น เพื่อต่อยอดในวงกว้างต่อไป และเร่งรัดให้เกิดผลเป็นรูปธรรมโดยเร็ว โดยให้เป็นไปตามกฎหมาย ระเบียบ และหลักเกณฑ์ที่เกี่ยวข้อง และรายงานความคืบหน้าให้กระทรวงมหาดไทยทราบ รายละเอียดปรากฏตามสิ่งที่ส่งมาด้วย

กรมส่งเสริมการปกครองท้องถิ่นพิจารณาแล้ว เพื่อให้การดำเนินการดังกล่าวเป็นไปด้วยความเรียบร้อยและบรรลุวัตถุประสงค์ จึงขอให้จังหวัดแจ้งองค์กรปกครองส่วนท้องถิ่นที่ประสงค์จะขอรับการถ่ายทอดเทคโนโลยีระบบผลิตน้ำดื่มระดับชุมชน สามารถติดต่อกรมวิทยาศาสตร์บริการ สำนักเทคโนโลยีชุมชนได้โดยตรง ทางโทรศัพท์หมายเลข ๐ ๒๒๐๑ ๗๑๐๑ เพื่อนำไปถ่ายทอดให้กับประชาชนในพื้นที่ได้เรียนรู้ในเรื่องแหล่งน้ำ คุณภาพน้ำ การปรับปรุงคุณภาพน้ำ การผลิตสารกรองสนิมเหล็กในน้ำ ผลิตเครื่องกรองน้ำอ่อน สามารถปรับปรุงคุณภาพน้ำ และบำรุงรักษาระบบกรองน้ำ รวมทั้งเกิดวิทยากรระดับท้องถิ่นเพื่อขยายผลการดำเนินงานในชุมชนต่อไป แล้วให้จังหวัดรายงานผลการดำเนินการให้กรมส่งเสริมการปกครองท้องถิ่น ทางโทรสารหมายเลข 0 2241 6930 หรือทางจดหมายอิเล็กทรอนิกส์ Ha\_kuromi@hotmail.com ภายในวันที่ ๒๕ ของทุกเดือน

จึงเรียนมาเพื่อโปรดพิจารณาดำเนินการต่อไป

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

รอง อสถ. .............................

ผอ.สน.พส..............................

ผอ.สตป. ...............................

หน.ก. ....................................

จนท.......................................

ส่วนส่งเสริมการพัฒนาเศรษฐกิจ สังคม และคุณภาพชีวิต

โทร. ๐ ๒241 9000 ต่อ 4132 – 4133

ผู้ประสานงาน จันทร์เพ็ญ โทรศัพท์ 081-423-5483